CELEX: 32008D0743(01)
Language: hr
Date: 2008-09-18 00:00:00
Title: 2008/743/EZ: Odluka Komisije od 18. rujna 2008. o neuvrštenju dinikonazola-M u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćena pod brojem dokumenta C(2008) 5068)  Tekst značajan za EGP

03/Sv. 46
            
            
               HR
            
            
               Službeni list Europske unije
            
            
               20
            
         32008D0743(01)
   
               L 251/41
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 18. rujna 2008.
   o neuvrštenju dinikonazola-M u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćena pod brojem dokumenta C(2008) 5068)
   (Tekst značajan za EGP)
   (2008/743/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:
   
               (1)
            
            
               Člankom 8. stavkom 2. Direktive 91/414/EEZ predviđeno je da država članica, tijekom razdoblja od 12 godina nakon obavijesti o toj Direktivi, može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koje se već nalaze na tržištu dvije godine nakon datuma obavijesti, pri čemu se navedene tvari postupno pregledavaju u okviru programa rada.
            
         
               (2)
            
            
               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu treće faze programa rada iz članka 8. stavka 2. Direktive 91/414/EEZ i utvrđuje se popis aktivnih tvari koje se moraju ocijeniti u pogledu njihovog mogućeg uvrštenja u Prilog I. Direktivi 91/414/EZ. Taj popis uključuje dinikonazol-M.
            
         
               (3)
            
            
               Učinci dinikonazola-M na zdravlje ljudi i okoliš ocijenjeni su u skladu s odredbama utvrđenima u uredbama (EZ) br. 451/2000 i (EZ) br. 1490/2002 za niz načina uporabe koje je predložio podnositelj zahtjeva. Nadalje, tim se uredbama imenuju države članice izvjestiteljice koje Europskoj agenciji za sigurnost hrane (EFSA) moraju dostaviti odgovarajuća izvješća o ocjeni i preporuke u skladu s člankom 8. stavkom 1. Uredbe (EZ) br. 451/2000. Država članica izvjestiteljica za dinikonazol-M bila je Francuska, a sve odgovarajuće informacije podnesene su 31. svibnja 2007.
            
         
               (4)
            
            
               Komisija je, u skladu s člankom 11.a Uredbe (EZ) br. 1490/2002, pregledala dinikonazol-M. Države članice i Komisija su u okviru Stalnog odbora za prehrambeni lanac i zdravlje životinja ponovno ocijenile prijedlog izvješća o pregledu za tu tvar i dovršile ga 20. svibnja 2008. u obliku izvješća Komisije o ponovnoj ocjeni.
            
         
               (5)
            
            
               Odbor je tijekom pregleda te aktivne tvari i uzimajući u obzir primjedbe zaprimljene od država članica zaključio da postoje jasne naznake na temelju kojih se može očekivati da ta aktivna tvar ima štetne učinke na zdravlje ljudi, a posebno korisnika, jer je izloženost veća od 100 % AOEL-a (dozvoljena razina izloženosti korisnika sredstva). Nadalje, ostali razlozi za zabrinutost koje su države članice izvjestiteljice ustanovile u svom izvješću o ponovnoj ocjeni, uključeni su u izvješće o ponovnoj ocjeni za tu tvar.
            
         
               (6)
            
            
               Komisija je pozvala podnositelja zahtjeva da podnese svoje primjedbe na rezultate pregleda dinikonazola-M i da se izjasni hoće li ustrajati na uvrštenju tvari ili ne. Podnositelj zahtjeva podnio je svoje primjedbe, koje su detaljno pregledane. Međutim, unatoč argumentima koje je izložio podnositelj zahtjeva, ustanovljeni razlozi za zabrinutost nisu mogli biti uklonjeni, a ocjene izrađene na temelju dostavljenih informacija nisu dokazale da je moguće očekivati da sredstva za zaštitu bilja koja sadrže dinikonazol-M pod predloženim uvjetima uporabe općenito udovoljavaju zahtjevima utvrđenima u članku 5. stavku 1. točkama (a) i (b) Direktive 91/414/EEZ.
            
         
               (7)
            
            
               Stoga se dinikonazol-M ne bi trebao uvrstiti u Prilog I. Direktivi 91/414/EEZ.
            
         
               (8)
            
            
               Trebalo bi poduzeti mjere kojima će se osigurati povlačenje odobrenja izdanih za sredstva za zaštitu bilja koja sadrže dinikonazol-M u utvrđenom roku te da se ona neće obnavljati niti da će se za takva sredstva izdavati nova odobrenja.
            
         
               (9)
            
            
               Svako produljenje roka koje je država članica odobrila za odlaganje, skladištenje, stavljanje na tržište i uporabu postojećih zaliha sredstava za zaštitu bilja koja sadrže dinikonazol-M trebalo bi se ograničiti na 12 mjeseci, čime bi se omogućila uporaba postojećih zaliha u jednoj sljedećoj sezoni uzgoja i osigurala raspoloživost sredstava za zaštitu bilja koja sadrže dinikonazol-M u razdoblju od 18 mjeseci nakon donošenja ove Odluke.
            
         
               (10)
            
            
               Ova Odluka ne dovodi u pitanje podnošenje zahtjeva za dinikonazol-M u skladu s člankom 6. stavkom 2. Direktive 91/414/EEZ i Uredbe Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I. (4), radi njihovog mogućeg uvrštenja u njezin Prilog I.
            
         
               (11)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Dinikonazol-M se kao aktivno sredstvo ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:
   
               (a)
            
            
               odobrenja za sredstva za zaštitu bilja koja sadrže dinikonazol-M povuku do 18. ožujka 2009.;
            
         
               (b)
            
            
               od datuma objave ove Odluke ne izdaju niti ne obnavljaju odobrenja za sredstva za zaštitu bilja koja sadrže dinikonazol-M.
            
         Članak 3.
   Svako produljenje roka koje države članice odobre u skladu s člankom 4. stavkom 6. Direktive 91/414/EEZ mora biti što je kraće moguće i prestaje važiti najkasnije 18. ožujka 2010.
   Članak 4.
   Ova je Odluka upućena državama članicama.
   
      Sastavljeno u Bruxellesu 18. rujna 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 230, 19.8.1991., str. 1.
   
      (2)  SL L 55, 29.2.2000., str. 25.
   
      (3)  SL L 224, 21.8.2002., str. 23.
   
      (4)  SL L 15, 18.1.2008., str. 5.